Diari Oficial de la Generalitat Valenciana


Sumari del DOGV 5910, del 10-12-2008 (2008/14857)

RESOLUCIÓ de 17 d'octubre de 2008, del conseller de Medi Ambient, Aigua, Urbanisme i Habitatge, per la qual es concedeixen subvencions a ens locals per a l'execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres en l'exercici 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14325


Data del document
:   17-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ajuda pública
    * administració local
    * inundació
    * suport econòmic
    * ordenació hidràulica
    * subministrament d'aigua
    * obres públiques
    * sanejament

RESOLUCIÓ de 17 d'octubre de 2008, del conseller de Medi Ambient, Aigua, Urbanisme i Habitatge, per la qual es concedeixen subvencions a ens locals per a l'execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres en l'exercici 2008. [2008/14701]  
Per l'Ordre de 22 de maig de 2008, de la Conselleria de Medi Ambient, Aigua, Urbanisme i Habitatge, es van convocar ajudes a ens locals per a l'execució d'obres en matèria d'abastiment d'aigua, sanejament i defensa contra avingudes, com també altres actuacions relacionades amb aquestes obres i es van establir els criteris i les bases per a la seua concessió, i es va indicar que la comissió de valoració formularà la proposta de resolució de la concessió de subvencions.  
Constituïda la comissió avaluadora i vistes les sol·licituds presentades, es va elevar la proposta d'adjudicació d'ajudes amb data 14 d'octubre de 2008, a la vista de la qual, de conformitat amb la base setena, resolc:  
Primer  
Concedir, de conformitat amb les bases de la convocatòria, una subvenció a les entitats locals que apareixen allistades en l'annex I per les quanties i per les actuacions que s'indiquen en cada cas, per un import total de 2.364.184,16 euros. Els compromisos de despesa resultants s'imputen al capítol VII del programa 512.10, gestió i infraestructura de recursos hidràulics, línia de subvenció T0004, obres urgents d'infraestructura hidràulica, del pressupost de la Generalitat per a l'any 2008.  
Segon  
No concedir les sol·licituds que s'allisten en l'annex II, pels motius que s'indiquen a continuació:  
1. Sol·licitud desestimada segons informe de la comissió tècnica, redactat de conformitat amb els criteris de prioritat i en atenció al nombre màxim d'ajudes i a la disponibilitat pressupostària, segons la base tercera de l'annex de l'Ordre de 22 de maig de 2008 i la disposició 2, apartat 2 de la convocatòria.  
2. Haver presentat la sol·licitud fora del termini fixat en la convocatòria (disposició 2, apartat 4, primer paràgraf).  
3. No correspondre's la sol·licitud amb les bases de la convocatòria. El pressupost de l'obra que s'ha d'executar, segons la disposició 2, apartat 1 de la convocatòria, ha de ser inferior a 100.000,00 €.  
4. No haver aportat la documentació requerida en els terminis atorgats (base sisena, apartat 3 de l'annex de l'Ordre de 22 de maig de 2008), per la qual cosa es considera que el sol·licitant desisteix de la seua petició.   
Tercer  
Donar publicitat a les sol·licituds concedides, a l'empara de la convocatòria efectuada per l'Ordre de 22 de maig de 2008, d'acord amb el que disposa la base novena de l'annex de l'Ordre i l'article18 de la Llei 38/2003, general de subvencions.  
Quart  
Notificar la resolució a totes les persones interessades en el procediment, d'acord amb el que disposa l'article 59, apartat 5.b de la Llei 30/1992, de 26 de novembre, de règim jurídic de les administracions públiques i del procediment administratiu comú, i amb allò indicat en la disposició 2, apartat 5 de la convocatòria.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller en el termini d'un mes, comptador des de l'endemà a la seua notificació, d'acord amb el que estableixen els articles 116.1 i 117.1 de la Llei 4/1999, que modifica la Llei 30/1992, de 26 de novembre, de règim jurídic de les administracions públiques i del procediment administratiu comú, o bé, recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir-se qualsevol altre recurs que es crega oportú.  
València, 17 d'octubre de 2008.- El conseller de Medi Ambient, Aigua, Urbanisme i Habitatge: José Ramón García Antón.  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
